Вірджынскі ўніверсітэт

Вірджынскі ўніверсітэт (англ.: University of Virginia) — амерыканская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Шарлатсвіл у штаце Вірджынія. Агульная характарыстыка Універсітэт быў заснаваны ў 1819 годзе Томасам Джэферсанам і размешчаны ў Акадэмічнай вёсцы — аб'екце Сусветнай спадчыны ЮНЕСКА. Першапачатковы савет кіруючых уключаў трох прэзідэнтаў ЗША: Томаса Джэферсана, Джэймса Мэдысана і Джэймса Манро, апошні быў дзеючым прэзідэнтам Злучаных Штатаў на момант заснавання. У якасці першых двух рэктараў прэзідэнты Джэферсан і Мэдысан адыгралі ключавыя ролі ў заснаванні ўніверсітэта, прычым Джэферсан распрацаваў як першапачатковыя курсы навучання, так і архітэктуру ўніверсітэта. Размешчаны ў гістарычным кампусе плошчай 1135 акраў, універсітэт складаецца з васьмі факультэтаў і трох прафесійных школ. Навукоўцы ўніверсітэта адыгралі важную ролю ў развіцці многіх акадэмічных дысцыплін, у тым ліку эканомікі, права, літаратуры, мастацтва, выяўленчага мастацтва і дакладных навук. Універсітэт называюць «Грамадскім Плюшчом» за ўзровень адукацыі і навукі, падобны да ўніверсітэта Лігі плюшчу. Паступленне ва ўніверсітэт лічыцца вельмі складаным, і ўніверсітэт часткова вядомы сваімі гістарычнымі асновамі, кодэксам гонару студэнтаў і таемнымі таварыствамі. Што тычыцца даследаванняў, універсітэт быў членам Асацыяцыі амерыканскіх універсітэтаў на працягу 118-119 гадоў, часопіс "Science" уключыў двух яго выкладчыкаў у Топ-10 лепшых сусветных навуковых прарываў за адзін год. У спорце ўніверсітэцкія спартыўныя каманды называюцца "Кавалерс" і лідзіруюць у канферэнцыі Атлантычнага ўзбярэжжа ў камандных чэмпіянатах NCAA па мужчынскіх відах спорту, а таксама займаюць другое месца ў жаночым і агульным заліках. У 2015 і ў 2019 гадах універсітэт атрымаў Кубак "Capital One" за правядзенне лепшых у краіне праграм па лёгкай атлетыцы для мужчынскіх відаў спорту. Выпускнікі, выкладчыкі і даследчыкі ўніверсітэта ўключалі некалькі прэзідэнтаў ЗША, кіраўнікоў дзяржаў, лаўрэатаў Нобелеўскай прэміі, лаўрэатаў Пулітцэраўскай прэміі, стыпендыятаў Родса, Маршала і Фулбрайта. Каля 30 розных губернатараў штатаў ЗША вучыліся ва ўніверсітэце, а таксама шматлікія сенатары і члены Кангрэса ЗША. Структура Школа архітэктуры Каледж мастацтваў і навук Школа бізнесу Школа камерцыі Школа бесперапыннага і прафесійнага навучання Школа навукі аб дадзеных Школа адукацыі Школа інжынерыі і прыкладных навук Школа права Школа лідарства і дзяржаўнай палітыкі Школа медыцыны Школа медсястрынства Гл. таксама Спіс універсітэтаў штата Вірджынія Крыніцы Спасылкі На Вікісховішчы ёсць медыяфайлы па тэме Вірджынскі ўніверсітэт Афіцыйная інтэрнэт-старонка ўстановы